دل,عشق,محبت,سکوت,غم,درد,بی کسی وتنهایی...
اما
دریا رفته میداند مصیبت های توفان را...
وتوخوب میدانی که این واژه ها ی زیبا و دلفریب
گاه میسوزانند تا ژرفای وجودت را...
وذوب میکنند
حتی استخوان هایت را...
لحظه هایت را به تلخی میکشانند
ولبخندت را میگیرند
وباخودت بیگانه ات میکنند...
واحساساتت را خفه میکنند
نفست را بند می اورند
تپش قلبت را به کندی می کشانند
وسکوت را بر صورت رنگ پریده ات, فرمانروا میکنند...
و
انگار قرن هاست که مرده ای...
درد را از هرطرف بخوانی درد است...
من اوزاخ سفره یوللانان گمی
سنی ترک ائدیرم بیر لیمان کیمی
قوخما آیرلیخدان بوراخ الیمی
سئوگی آیرلیخدان، گوجلودو والله
دونیادا نه قدر سئوگی وار بیل کی
سن منیم دیلیمین ازلی ، ایلکی
قوخما آیرلیخدان،اولوم دییل کی
سئوگی آیرلیخدان، گوجلودو والله
سن هله بیلمیسن آیرلیخ نه دیر
هر سفر کونلونو سیخیر، ایللدیر
آیرلئخ جیسمیدی، روح سنینله دیر
سئوگی آیرلیخدان، گوجلودو والله
قورخولو اینتیظار وار آغلار گوزونده
نئچه یالواریش وار بیر جه سوزونده
بیر گون بیلجکسن ائله سن اوزونده
سئوگی آیرلیخدان، گوجلودو والله
نه فرقی، یاخینام یا کی اوزاغام
هله کی سنینم نه قدرساغام
اولسم او دونیادان قایئداجاغام
سئوگی آیرلیخدان، گوجلودو والله
گوز یاشی عبث دیر توکوب گئدجم
کونلومو اودلارا یاخیب گئدجم
من سنه ،هامی یا ثبوت ادجم
سئوگی آیرلیخدان، گوجلودو والله
گج گلمه ده دیر یار یئنه اولموش گئجه یاری
گؤزلر آسیلی یوخ نه قارالتی نه ده بیر سس
باتمیش گولاغیم گؤرنه دؤشور مکده دی داری
بیر قوش آییغام! سویلیه رک گاهدان اییلده ر
گاهدان اونودا یئل دئیه لای-لای هوش آپاری
یاتمیش هامی بیر آللاه اویاقدیر داها بیر من
مندن آشاغی کیمسه یوخ اوندان دا یوخاری
قورخوم بودی یار گلمه یه بیردن یاریلا صبح
باغریم یاریلار صبحوم آچیلما سنی تاری!
دان اولدوزی ایسته ر چیخا گؤز یالواری چیخما
او چیخماسادا اولدوزومون یوخدی چیخاری
گلمز تانیرام بختیمی ایندی آغارار صبح
قاش بیله آغاردیقجا داها باش دا آغاری
عشقین کی قراریندا وفا اولمیاجاقمیش
بیلمم کی طبیعت نیه قویموش بو قراری؟
سانکی خوروزون سون بانی خنجردی سوخولدی
سینه مده أورک وارسا کسیب قیردی داماری
ریشخندله قیرجاندی سحر سویله دی: دورما
جان قورخوسی وار عشقین اوتوزدون بو قماری
اولدوم قره گون آیریلالی او ساری تئلدن
بونجا قره گونلردی ایدن رنگیمی ساری
گؤز یاشلاری هر یئردن آخارسا منی توشلار
دریایه باخار بللی دی چایلارین آخاری
از بس منی یاپراق کیمی هیجرانلا سارالدیب
باخسان اوزونه سانکی قیزیل گولدی قیزاری
محراب شفقده ئوزومی سجده ده گؤردوم
قان ایچره غمیم یوخ اوزوم اولسون سنه ساری
عشقی واریدی شهریارین گللی- چیچکلی
افسوس قارا یل اسدی خزان اولدی بهاری
استاد شهریار
دوت الیمدن بو همان الدی فراقیندا سنین
یادیما سالماق همان باشه چالاردیم گئجه لر
حوسن روخساریوی رؤیاده چکردیم قلمه
قلبیمی قاب ائلییب قابه سالاردیم گئجه لر
بونا خاطیر کی آدین دوشمه یه اغیار الینه
دوز کیمی آدیوی یازدیقجا یالاردیم گئجه لر
بئله سیزلاردی اورک یادینه سالدیقجا سنی
قوش کیمی یئرده دوشردیم چابالاردیم گئجه لر
بلکه سن ساغ یاشاییب ساغ دولانیب ساغ گزه سن
گؤزلیم هر قادان اولسایدی آلاردیم گئجه لر
سن رقیبیمله گونوز سیره چیخاردین چمنه
من ده عشقینده سولاردیم سارالاردیم گئجه لر
گؤزلرین یادیما دوشدوکجه اسردی بدنیم
سینه می دیرناق آتاردیم پارالاردیم گئجه لر
تابلو اوستونده چکردیم سنی مین زحمتی لن
بیر باخیب اوستونه تئز رنگی جالاردیم گئجه لر
ایندی ده گئتمه لی سن گئت دئمیرم من ده گلیم
قاللام اول حالدا کی اوّلده قالاردیم گئجه لر
مکتب عشقیده مجنونیله من با هم ایدیک
غم ییغاردیم سینه مه غم قالاردیم گئجه لر
مجنون اؤز عشقینی لیلایه گؤره بیلدیردی
من گونوز یازدیقیم عشقی قارالاردیم گئجه لر
استاد هوشنگ جعفری
ای گول، سنی آخر، بیلیرم اویره دن اولدو
سالدین منی هیجرانه، بو بیلمم، نه دن اولدو؟
دوزدوم نه قده ر زحمته، هر نازینی چکدیم
کونلوم غمی - عشقینله اسیرئ - محن اولدو
سن بویله وفاسیزدا دئییل دین، بیلیرم من
ظنیمجه، سنی بو ایشه تحریک ائدن اولدو
رسوایئ- جاهان ائیله دین آخر منی، گئتدین
ایندی منه بیگانه گلیب طعنه زن اولدو
بیر واخت پیشیمان اولاجاقسان بو عمل دن
سندن بو ایشین، بلکه حسابین چکه ن اولدو
گزدین، گوزلیم، غیرایله، من دردینی چکدیم
گلدی نه بلا باشیما، بو غصه دن اولدو
واحید او گولون وصلینه بیگانه یئتیشدی
دردین چکه ن عالمده بیر آنجاق حسن اولدو
علی آقا واحد
گوله هم عاشیقِ سـرگشتـه اولان بـولبـول ایمیـش
من دئیردیم کی، او مه مهر و وفـا صـاحیبیدیـر
دئمه بس، مهر و وفـادن او اوزی غافیل ایمیـش
داشا تـأثیـر ائلـهدی آهیــم اودیـله یـاندی
بیر اثر ائتمهدی اول شوخه، نـه آهـندل ایمیـش
پیرِ میخانه سـوزون شیـخ قبول ائیلـهدی دون
آدم اولادیدیر، حقّا کی، هلـه قـابـل ایمیـش
یوخدور عاشیق، دئدی اول مه، منه سندن غیری
گیزلی منـدن، دئمـه، بیگانهلـره مایل ایمیـش!
عشقه دل ویرمز ایدیم، بارِ غمیـن بیلسـهایـدیـم
نه بیلیم، عشقدن عشّاقـه بـلا حـاصیـل ایمیـش؟
واحـدا، مشکـل ایشـه خلقـده صبـر اوسـا اگر
اولو تدریج ایله آسان، هـر ایـش مشکل ایمیـش
علی آقا واحد
دیدیم: ای غنچه دهن، کونلومی قان ائیلهمیسن!
دیدی: «بیجا یئره عشقمده فغان ائیلهمیسن»!
دیدیم: انصاف ائیله اینجیتمه منی عاشقینم...
دیدی: «گئت!،سرّیمی دنیایه عیان ائیلهمیسن»
دیدیم: آغلاتما منی سرو بویون شوقینده!
دیدی: «گوز یاشینی بیهوده روان ائیلهمیسن»
دیدیم: آخر گوزلیم، باغ و بهاریم سنسن
دیدی: «سن عمرینی حسرتله خزان ائیلهمیسن»
دیدیم: آز چکمهمیشم گوزلرینین حسرتینی
دیدی: «اؤز کونلونی یئر سیز نگران ائیلهمیسن»
دیدیم: عشقینده اسیرم، منه بس خیری نهدیر؟
دیدی: «اولده بو سوداده زیان ائیلهمیسن»
دیدیم: عشق آتشی نیلر منه؟ قورخان دهگیلم
دیدی: «بیچاره یانارسان! نه گومان ائیله میسن»؟
دیدیم: ای گل! من ازلدنده گوزهل عاشقیم
دیدی: «سن روحینی عشقائیله جوان ائیلهمیسن»
دیدیم: هر گون سر کویینده دولانماقدر ایشیم
دیدی: «واحد، نه گوزهل یئرده مکان ائیلهمیسن»
علی آقا واحد
تنگ اولور باشیما تک لیک ساری، عا لم گئجه لر
بیر نفر اولمادی منله اولا همدم گئجه لر.
عشقه بیگانه اولانلار نه بیلیر کیم نه چکیر
چکمه سین من چکنی اهل جهنم گئجه لر.
بیر منم، بیر بو قلم ، بیرده بو ویرانه کونول
اوچوموزده گلیریک ناله یه باهم گئجه لر.
کیمسه بیلمز اورگیم سیررینی دونیادا منیم
یاز قلم دورما کی سنسن منه محرم گئجه لر.
یارالی کونلومه کوندور وورولان یاره لره
مهربان یار الی ایستر قویا مرهم گئجه لر.
نه وئرر گوندوزو مهلت منه هیجران ستمی
نه قویار باش یئره بیر لحظه قویام غم گئجه لر.
عشقینه صادق اولان جهدیله همت کمرین
درد و غم چکمه یه باغلار بئله محکم گئجه لر.
منده مجنون کیمی زنجیریده گوررم اوزومو
اوندا کی زولفون اولار گوزده مجسم گئجه لر.
من چکن غم یوکونو بیر گئجه چرخین بئلینه
قویسالار، پشت فلک غمدن اولار خم گئجه لر.
پرده لی قویدو سوزون « بارز» ه فاش ائیله مه دی
سرَلر اورتویو بو قورخولو مبهم گئجه لر
شعر: استاد عباس بارز
.: Weblog Themes By Pichak :.
pes_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab ckb_Arab pes_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab prs_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab pes_Arab azb_Arab pes_Arab azb_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab azb_Arab azb_Arab azb_Arab pes_Arab azb_Arab pes_Arab ckb_Arab pes_Arab pes_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab eng_Latn